###  SYDDANSK UNIVERSITET 18. marts 2013

 Det Humanistiske Fakultet GS

Notat fra institutledermøde den 26. februar 2013.

Til stede var: Dekanen, Steffen Nordahl Lund, Jesper Carlsen, Anne Jensen, Per Krogh Hansen, Lars G. Binderup, Mads Funding, Lisbeth B. Petersen og Gitta Stærmose.

Lone Granhøj og Carina Rømer deltog i behandlingen af dagsordenens punkt 3 og 4.

Punkterne behandledes i rækkefølgende: 5, 3, 1 – 2, 4 og 6.

Ad 1. Godkendelse af notat fra møde den 21. januar 2013.

Godkendt.

Ad 2. Meddelelser.

* + 1. Nyt fra Dekanen.
* Møde i ministeriet omkring
* forskningsrådsarbejde samt forslag til udpegning af nye medlemmer af Forskningsrådet for Kultur og Kommunikation. Fakultetets muligheder for at byde ind blev drøftet.
* Nyt opslag. Det blev præciseret, at postdoc-ansøgere ikke må have en ph.d.-alder over 4 år.
* På mødet blev endvidere forholdet mellem adjunkt og postdoc drøftet. Det vurderes at der er tale om parallelle forløb, hvor der er mulighed for at skifte over, jf. ansættelsesbekendtgørelsen.
* AU og KU arbejder med forskellige modeller for tenure track med henblik på at kunne tilbyde udenlandske medarbejdere faste stillinger (med bedømmelse) i udsigt.

Dekanen henviste til muligheden for at byde ind som ekspert til advisory boards for Horizon 2020 programmet, jf. Rune Nørgaard Jørgensens mail af 31. januar 2013. Fristen herfor er 6. marts. Opslag findes her

<http://ec.europa.eu/research/horizon2020/index_en.cfm?pg=h2020-experts>

Dekanen gjorde opmærksom på Euroscience Open Forum 2013 – ESOF, der er et tværfagligt, tværeuropæisk møde, der afholdes hvert 2. år med deltagelse af forskere, politikere og mediefolk. Der er en række videnskabelige sessioner med fokus på 8 temaer, hvor humaniora vil kunne byde ind til 2 af disse: Learning in the 21st Century, og Urbanization, Design and Liveability. Deadline for forslag til de videnskabelige sessioner er den 9. maj 2013 kl. 12 på [www.ESOF2014.org](http://www.ESOF2014.org)

Dekanen oplyste, at der fortsat resterer 14,5 mill. kr. af de frie basismidler. Direktionen besluttede på møde den 14. februar, at disse midler skal anvendes til at understøtte de nye forstærkede campusprofiler.

* + 1. Nyt fra institutlederne.

Institutlederne orienterede blandt andet om eksterne forskningsansøgninger og –bevillinger, om- og overflytninger af medarbejdere, valg af næstformænd i institutråd, afholdelse af forskningsseminar på IKV.

c) Nyt fra Prodekanen.

”Prodekanen orienterede om udkast til institutionsakkreditering, der umiddelbart virker omfattende. Det forventes, at de nuværende uddannelsesberetninger skal suppleres med oplysninger om forskningsbasering, studieaktiviteter, inddragelse af eksterne faglige eksperter for at kunne dække denne akkreditering. Et internt system skal være plads inden 2014.

Nye uddannelser skal prækvalificeres og der vil være fokus på aftagersiden bl.a. med henblik på at sikre sig mod overudbud.

ACE Danmark har meddelt, at de tidligere annoncerede turnusakkrediteringen er droppet, dog med undtagelse af IVK i Slagelse.”

SDU’s Uddannelsesråd har holdt det første møde, og kommissorium er fastlagt. Der er udpeget tovholdere for kendte arbejdsopgaver. Prodekanen er tovholder for Institutionsakkreditering; Rammer for studielæringsmiljø, studerende i centrum; Digitale eksaminer.

International brainstormers – et projekt som handler om at tiltrække flere internationale studerende til Syddanmark og tilpasse dem til det danske arbejdsmarked, således der hentes mere højtuddannet arbejdskraft til Danmark. Projektet er derfor rettet mod internationale studerende, og støttet af Syddansk Universitet, Region Syddanmark samt den Europæiske Socialfond og den Europæiske Fond for Regionaludvikling. [http://www.sdu.dk/en/Uddannelse/Kandidat/International+Brainstormers](http://www.sdu.dk/en/Uddannelse/Kandidat/International%2BBrainstormers)

Prodekanen oplyste, at Humaniora har de samme udfordringer som SDU’s øvrige fakulteter i balanceforholdet indgående udenlandske/udgående danske studerende. Der skal være fokus på at en større andel af danske studerende tager til udlandet samt tager det normerede antal ECTS, når de er ude.

Ad 3. Annonceringspolitik.

Dekanen oplyste, at fakultetet i 2012 har anvendt ca. kr. 450.000 til opslag af stillinger i trykte medier. Det er værd at overveje om midlerne anvendes midlerne rigtigt; Når man den ønskede målgruppe; Hvilke muligheder giver den digitale rekruttering?

VIP-stillinger annonceres altid på SDU.dk og indlægges i Arbejdsmarkedsstyrelsens jobdatabase, [www.jobnet.dk](http://www.jobnet.dk), og overføres automatisk til [www.job-i-staten.dk](http://www.job-i-staten.dk). Institutlederkredsen fandt, at mailinglister/faglige netværk er et særdeles brugbart redskab i synliggørelsen af ledige stillinger.

Efter en drøftelse var der bred enighed om at der som en naturlig konsekvens af implementeringen af SDUjob ikke længere automatisk annonceres i Magisterbladet, men at opslag efter en konkret vurdering fortsat kan finde sted i Magisterbladet. Implementering af den digitale rekruttering og de muligheder der ligger i PeopleXS bør udnyttes fuldt ud.

Der var enighed om som forsøgsordning at købe et såkaldt klippekort (10 stillingsannoncer) ved jobportalen University Positions. På denne portal oprettes en profilside med en overordnet beskrivelse af fakultetet og mere specifikke og uddybende beskrivelser af de respektive institutter. Opslag kan afhængig af fagligheden foretages via forskellige portaler.

Anne Jensen fandt, at det var nødvendigt at kigge på opslagsformuleringer. Opslagsindholdet bør være så professionaliseret, at indholdet er informativt nok i forhold til dels at den enkelte ansøger har tilstrækkelig viden om hvilke opgaver, forpligtelser m.m. der er knyttet til den konkrete stilling, og dels kan anvendes af institutlederen i forhold til hvilke opgaver og forpligtelser der skal løftes af den enkelte medarbejder.

Det blev aftalt, at Anne Jensen rundsender eksempler på opslagsformuleringer der kan danne grundlag for en videre drøftelse.

Ad 4. Implementering af SDUjob - rekrutteringsportal som pilotprojekt på Det Humanistiske Fakultet.

Lone Granhøj gennemgik de forskellige implementeringsfaser af SDUjob.

Alle ansættelser/opslag, 1. gangsansættelser uden opslag gennemføres via SDUjob, der omfatter en digitalisering af alle processer fra udarbejdelse og godkendelse af opslag til bedømmelse og valg af kandidat. Ansættelsesprocessen afventer implementeringen af e-ansættelser.

Der blev udtrykt ønske om at institutlederne også har adgang til stillingsopslagets ordlyd i processen indtil opslaget er lagt ud på SDUjob.

Pilotprojektet vedrører såvel humaniora som SDU-B og igangsættes pr. 1. marts 2013. SDUjob er i fuld drift pr. 15. april 2013.

Ad 5. Økonomi.

a) Status fra institutlederne om nye stillinger (egne basismidler).

Institutlederne orienterede om status for opslag af nye stillinger.

b) Snitflader mellem studiesekretariater og institutter.

Som aftalt på mødet den 21. januar 2013 er der holdt møde mellem institutsekretærer, studiesekretærer og fakultet om håndtering af de administrative og praktiske opgaver. Dette møde er udmøntet i et punktreferat, hvor dette er beskrevet.

Mads Funding nævnte, at listen ikke er udtømmende, og håndtering af administrative og praktiske opgaver vil være til løbende drøftelse med henblik på at sikre den optimale opgaveløsning.

Følgende tilføjes under punkt c) Fakultetet dækker: Drift af studiesekretariater samt Studiemiljøfremmende foranstaltninger

Sidste sætning under punkt f) slettes.

Studierelaterede gæsteforelæsninger indgår ikke i dokumentet, idet der er tale om konkrete vurderinger, der foretages i de faglige miljøer.

c) Eksterne midler, herunder institutledernes afrapportering af status/planer for hjemtagning af eksterne midler 2013.

Institutlederkredsen drøftede det udsendte oplæg og de bekymringer for stilstand, som dette kan give anledning til, idet der i vid udstrækning er tale om at det er de samme personer, der søger. Der var bred enighed om at der skal være stort fokus på at nye folk kommer på banen, skabelse af forskerfællesskaber, erfa-grupper og ikke mindst professionelle satsninger.

Ad 6. Eventuelt.

Anne Jensen oplyste, at der i Studieordning for Dansk opereres med delt disciplinansvar. Det blev præciseret, at ansvarsplaceringen skal være éntydig.

Steffen Nordahl Lund gjorde opmærksom på, at der er uoverensstemmelse mellem fakultetets strategi- og ledelsesgrundlag og universitetets udviklingskontrakt i forhold til en vækst på 2%-point i antallet af disse publikationer.

Med venlig hilsen

Flemming G. Andersen

dekan